Document ID: 31987R0474

*****
ΚΑΝΟΝΙΣΜΟΣ (ΕΟΚ) αριθ. 474/87 ΤΗΣ ΕΠΙΤΡΟΠΗΣ
της 16ης Φεβρουαρίου 1987
για άμβλυνση των μέτρων διασφαλίσεως που εφαρμόζονται κατά την εισαγωγή γλυκών πατατών που προορίζονται για τη διατροφή των ζώων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 20 παράγραφος 2,
Εκτιμώντας:
ότι ο κανονισμός (ΕΟΚ) αριθ. 2748/75 του Συμβουλίου (3) καθορίζει τους όρους εφαρμογής των μέτρων διασφαλίσεως στον τομέα των σιτηρών·
ότι με τον κανονισμό (ΕΟΚ) αριθ. 1146/86 της Επιτροπής της 18ης Απριλίου 1986 περί θεσπίσεως μέτρων διασφαλίσεως κατά την εισαγωγή γλυκών πατατών (4), όπως τροποποιήθηκε τελευταία από τον κανονισμό (ΕΟΚ) αριθ. 2494/86 (5), έχει ανασταλεί η έκδοση πιστοποιητικών εισαγωγής για τις γλυκές πατάτες που υπάγονται στη διάκριση 07.06 Β του κοινού δασμολογίου, που προορίζονται για τη διατροφή των ζώων·
ότι για να μη διακοπεί επί μακρόν χρόνον η συνέχιση των παραδοσιακών εμπορικών ρευμάτων με ορισμένες χώρες εξαγωγής και ιδιαίτερα με τη Λαϊκή Δημοκρατία της Κίνας, πρέπει να προβλεφθεί, προσωρινά, και στο βαθμό που δεν πρόκειται να διαταραχθεί σοβαρά η αγορά των κτηνοτροφικών σιτηρών, η χορήγηση πιστοποιητικών εισαγωγής για περιορισμένες ποσότητες γλυκών πατατών που προορίζονται για τη διατροφή των ζώων·
ότι η έκδοση των πιστοποιητικών πρέπει να πραγματοποιείται σύμφωνα με όρους που επιτρέπουν τη στενή εποπτεία των εισαγωγών · ότι πρέπει, ιδιαίτερα, να προβλεφθεί ότι παρέρχεται καθορισμένη προθεσμία από το χρόνο υποβολής της αιτήσεως και μέχρι την έκδοση του πιστοποιητικού εισαγωγής προκειμένου να επιτραπεί η έγκριση από την Επιτροπή συμπληρωματικών μέτρων σε περίπτωση ανάγκης·
ότι για να αποφευχθούν καταχρήσεις κατά την υποβολή αιτήσεων πιστοποιητικών εισαγωγής για τα προϊόντα που κατάγονται από τη Λαϊκή Δημοκρατία της Κίνας, πρέπει να απαιτείται η προσκόμιση ενός εγγράφου εξαγωγής που εκδίδεται από τις αρχές αυτής της χώρας, ή με την ευθύνη τους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1146/86 τροποποιείται ως ακολούθως:
1. Το άρθρο 1 αντικαθίσταται από το ακόλουθο κείμενο:
«Άρθρο 1
1. Η έκδοση των πιστοποιητικών εισαγωγής που αναφέρεται στο άρθρο 12 του κανονισμού (ΕΟΚ) αριθ. 2727/75 αναστέλλεται για τις γλυκοπατάτες που υπάγονται στη διάκριση 07.06 Β του κοινού δασμολογίου.
2. Ωστόσο, από της ημερομηνίας ενάρξεως ισχύος του παρόντος κανονισμού αυτά τα πιστοποιητικά εξαγωγής, για τα προϊόντα που αναφέρονται στην παράγραφο 1, εκδίδονται:
α) εντός ανωτάτου ορίου 600 000 τόνων για τις αιτήσεις που αναφέρουν την καταγωγή Λαϊκής Δημοκρατίας της Κίνας·
β) εντός ανωτάτου ορίου 5 000 τόνων για τις αιτήσεις που αναφέρουν μια καταγωγή άλλη από εκείνη που αναφέρεται στο στοιχείο α).
Οι αιτήσεις πιστοποιητικών κατατίθενται σ' όλα τα κράτη μέλη και τα πιστοποιητικά που εκδίδονται ισχύουν στα 12 κράτη μέλη.
Οι διατάξεις του άρθρου 5 παράγραφος 1 τρίτη περίπτωση του κανονισμού (ΕΟΚ) αριθ. 3183/80 της Επιτροπής (1), όπως τροποποιήθηκε τελευταία από τον κανονισμό (ΕΟΚ) αριθ. 3913/86 (2), δεν εφαρμόζονται.
Η αίτηση πιστοποιητικού και το πιστοποιητικό περιλαμβάνει, στη θέση 14, την ένδειξη της χώρας καταγωγής. Υπάρχει υποχρέωση να γίνει εισαγωγή από τη χώρα που αναφέρεται στο πιστοποιητικό.
Για την εισαγωγή των προϊόντων, που κατάγονται από τη Λαϊκή Δημοκρατία της Κίνας, η αίτηση του πιστοποιητικού γίνεται αποδεκτή εάν συνοδεύεται από το πρωτότυπο ενός εγγράφου εξαγωγής που εκδίδεται από την κυβέρνηση της Λαϊκής Δημοκρατίας της Κίνας ή με δική της ευθύνη που εκδίδεται σύμφωνα με το παράρτημα. Αυτό το έγγραφο εξυγωγής είναι χρώματος γαλάζιου.
(1) ΕΕ αριθ. L 338 της 13. 12. 1980, σ. 1.
(2) ΕΕ αριθ. L 364 της 23. 12. 1986, σ. 31.»
2. Προστίθεται το παράρτημα που ακολουθεί.
Άρθρο 2
1. Οι αρμόδιες αρχές καθημερινά, διαβιβάζουν με τέλεξ, στην Επιτροπή τις ακόλουθες ενδείξεις για αιτήσεις πιστοποιητικών σχετικά με :
- το όνομα του αιτούντος,
- τις ζητούμενες ποσότητες,
- την καταγωγή των προϊόντων,
- σε περίπτωση εισαγωγής καταγωγής Λαϊκής Δημοκρατίας της Κίνας, το όνομα του εγγράφου εξαγωγής καθώς και το όνομα του πλοίου.
2. Τα πιστοποιητικά εισαγωγής εκδίδονται την πέμπτη εργάσιμη ημέρα μετά την ημερομηνία υποβολής της αιτήσεως, καθόσον δεν έχουν ληφθεί ειδικά μέτρα κατά τη διάρκεια αυτής της προθεσμίας. Όταν οι ζητούμενες ποσότητες δεν είναι διαθέσιμες, τα πιστοποιητικά εκδίδονται για τις ποσότητες που αναφέρονται με τέλεξ από την Επιτροπή.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Φεβρουαρίου 1987.

Labels: 3
17